ช็อกโกแลตมีผลต่อการเกิดสิวอย่างไร?
ช็อกโกแลตกับสิว ช็อกโกแลตทำให้สิวขึ้น สิวเป็นโรคผิวหนังที่พบบ่อยที่สุด และอาจนับว่าเป็นโรคที่พบบ่อยที่สุดก็ว่าได้ เพราะมีการประมาณว่าคนเรา ๑๐๐ คนเคยเป็นสิวถึง ๙๙ คน มีคำถามที่พบบ่อยเกี่ยวกับเรื่องสิว เช่น กินช็อกโกแลตแล้วทำให้สิวขึ้นไหม แพทย์มักบอกผู้ป่วยว่าช็อกโกแลตไม่ได้มีส่วนกระตุ้นให้โรคสิวกำเริบ เพราะมีงานวิจัย ๒ ฉบับที่เป็นที่ยอมรับกันแพร่หลายตั้งแต่เมื่อ ๔๐ ปีที่แล้ว ได้ศึกษาผลของช็อกโกแลต นม ถั่ว และน้ำอัดลม โดยศึกษาผู้ป่วยโรคสิว ๖๕ ราย โดยแบ่งเป็น ๒ กลุ่ม กลุ่มที่ ๑ ให้กินช็อกโกแลตแท่ง กลุ่มที่ ๒ ให้กินอาหารแท่งที่ไม่มีช็อกโกแลต พบว่าไม่มีความแตกต่างของสิวในผู้ป่วยทั้ง ๒ กลุ่ม โดยทั่วไปจึงเชื่อว่าอาหารพวกไอศกรีมและนมไม่ทำให้สิวกำเริบ ยกเว้นกรณีผู้ที่เป็นสิวอักเสบและกำลังได้รับการรักษาโดยกินยาปฏิชีวนะ เช่น เตตราซัยคลีน ไม่ควรดื่มนมภายในเวลา ๑ ชั่วโมงครึ่งก่อน หรือ ๒ ชั่วโมงหลังกินยา เพราะนมจะขัดขวางการดูดซึมของยา ทำให้กินยาแล้วสิวก็ยังไม่หายสักที แต่ก็มีผู้ป่วยหลายรายที่เชื่อว่าช็อกโกแลตกระตุ้นให้สิวเห่อ ซึ่งอาจเนื่องมาจากช็อกโกแลตในปัจจุบันมีปริมาณของน้ำตาลและนมสูงกว่าช็อกโกแลตที่ใช้ในการทดลองครั้งนั้น ในปีพศ๒๕๔๕ นายแพทย์คอร์เดียน Cordain และคณะรายงานว่า คนบางกลุ่ม เช่น ชนเผ่าบางเผ่าในปารากวัย ปาปัวนิวกินี ฯลฯ ไม่เป็นสิว ทั้งๆ ที่สิวเป็นโรคผิวหนังที่พบบ่อยที่สุดทั่วโลก จึงตั้งทฤษฎี การได้รับน้ำตาลน้อย ว่า เมื่อร่างกายได้รับน้ำตาล และแป้งน้อยก็จะไม่นำไปสู่ภาวะน้ำตาลในเลือดสูง และภาวะอินซูลินในเลือดสูง ซึ่งนำไปสู่การผลิตสารไอจีเอฟ-1 IGF-1 insulin-like growth factor-1 เพิ่มขึ้น สารไอจีเฟอ-1 นี่เองที่ทำให้ผิวหนังแบ่งตัวเร็วขึ้น และหนาตัวขึ้นด้วย ทำให้รูขุมขนแคบลงเกิดการอุดตันได้ง่าย จึงเป็นสิวง่ายขึ้น ภาวะน้ำตาลน้อย นี้ยังมีส่วนยับยั้งการผลิตแอนโดรเจน ฮอร์โมนเพศชาย ให้พอดี ไม่มากเกินไป เพราะถ้าฮอร์โมนเพศชายมากเกินจะมีการสร้างไขมันที่ผิวหนังมาก จึงเป็นสิวได้ง่ายขึ้น มีการศึกษาทดลองในอาสาสมัครผู้ชายอายุ ๑๕-๒๕ ปีโดยให้กินอาหารที่มีน้ำตาลต่ำนาน ๑๒ สัปดาห์ พบว่านอกจากช่วยลดน้ำหนักแล้ว ยังช่วยลดสิวด้วย จึงเป็นไปได้ว่า การกินอาหารที่มีน้ำตาลสูงมีส่วนเพิ่มสิว ในทางตรงกันข้ามการกินอาหารที่มีน้ำตาลน้อยมีส่วนช่วยลดสิวได้ นอกจากนั้น การดื่มนมหรือกินผลิตภัณฑ์จากนมมากเกินไป ก็พบว่าอาจเพิ่มสิวได้เช่นกัน กลไกเรื่องนี้อาจเป็นผลจากการได้รับไอโอดีนเพิ่มขึ้น และการดื่มนมยังอาจเพิ่มสารไอจีเอฟ-1 ที่ทำให้ผิวหนังแบ่งตัวเร็วและหนาตัวขึ้นทำให้รูขุมขนแคบลง เกิดการอุดตันได้ง่ายจึงเป็นสิวง่าย ส่วนช็อกโกแล็ตที่ทำให้สิวเห่อได้ในบางคนอาจเป็นผลจากส่วนผสมของนม หรือน้ำตาลในช็อกโกแลตค่อนข้างสูงกว่าช็อกโกแลตที่นำมาทำการวิจัยในอดีต การศึกษาใหม่ๆ ในยุคนี้จึงมีแนวโน้มบ่งชี้ไปว่า การได้รับน้ำตาล นม หรือผลิตภัณฑ์นมที่มากเกินควรอาจมีส่วนเพิ่มสิวได้
ช็อกโกแลต อาจ มีผลต่อการเกิดสิว โดยอ้อม ผ่านกลไกดังต่อไปนี้:

1. น้ำตาล: ช็อกโกแลตบางชนิดมีปริมาณน้ำตาลสูง การบริโภคน้ำตาลมาก ๆ ส่งผลต่อระดับน้ำตาลในเลือดและอินซูลิน ซึ่งกระตุ้นการผลิตสาร IGF-1  IGF-1 นี้กระตุ้นให้ผิวหนังผลิตไขมันและแบ่งตัวเร็ว ส่งผลให้รูขุมขนอุดตัน เกิดสิวได้ง่าย

2. นม: ช็อกโกแลตนมมีส่วนผสมของนมวัว การบริโภคนมวัวมาก ๆ  อาจ กระตุ้นให้เกิดสิวใน บางคน กลไกที่เป็นไปได้คือ
ไอโอดีน: นมวัวมีไอโอดีนสูง ไอโอดีน อาจ กระตุ้นต่อมไขมันให้ผลิตไขมันมากขึ้น
IGF-1: นมวัวกระตุ้นให้ร่างกายผลิต IGF-1 เช่นเดียวกับน้ำตาล

3. ผลิตภัณฑ์จากนม: ช็อกโกแลตบางชนิดมีส่วนผสมของผลิตภัณฑ์จากนม เช่น เนย ชีส  ผลิตภัณฑ์จากนม อาจ กระตุ้นให้เกิดสิวใน บางคน กลไกคล้ายกับนมวัว
อย่างไรก็ตาม งานวิจัยบางชิ้น ไม่พบ ความสัมพันธ์ระหว่างช็อกโกแลตกับสิว
ดังนั้น ผลของช็อกโกแลตต่อสิว ขึ้นอยู่กับปัจจัยหลายอย่าง เช่น
ชนิดของช็อกโกแลต: ช็อกโกแลตดำมีน้ำตาลและนมน้อยกว่าช็อกโกแลตนม อาจ มีโอกาสกระตุ้นสิวน้อยกว่า
ปริมาณการบริโภค: การบริโภคช็อกโกแลต มากเกินไป อาจ เพิ่มโอกาสกระตุ้นสิว
สุขภาพโดยรวม: บางคน อาจ ไวต่อน้ำตาล นม หรือผลิตภัณฑ์จากนม มากกว่า คนอื่น
25.โภชนวิทยา